**คำอธิบายรายวิชา**

**กลุ่มสาระการเรียนรู้ศิลปะ ระดับชั้นมัธยมศึกษาปีที่ 4**

**รหัสวิชา ศ30101 รายวิชา ศิลปะพื้นฐาน 1**

**จำนวน 0.5 หน่วยกิต เวลา 20 ชั่วโมง**

**สาระที่ 2 ดนตรี**

**มาตรฐาน ศ 2.1** เข้าใจและแสดงออกทางดนตรีอย่างสร้างสรรค์ วิเคราะห์ วิพากษ์วิจารณ์คุณค่าดนตรี ถ่ายทอดความรู้สึก ความคิดต่อดนตรีอย่างอิสระ ชื่นชม และประยุกต์ใช้ในชีวิตประจำวัน

**ตัวชี้วัด**

1. ศ 2.1 ม.4-6/3 อธิบายเหตุผลที่คนต่างวัฒนธรรมสร้างสรรค์งานดนตรีแตกต่างกัน
2. ศ 2.1 ม.4-6/4 อ่าน เขียน โน้ตดนตรีไทย และสากล ในอัตราจังหวะต่างๆ

**มาตรฐาน ศ 2.2** เข้าใจความสัมพันธ์ระหว่างดนตรี ประวัติศาสตร์ และวัฒนธรรม เห็นคุณค่าของดนตรีที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทยและสากล

**ตัวชี้วัด**

1. ศ 2.2 ม.4-6/1 วิเคราะห์รูปแบบของดนตรีไทยและดนตรีสากลในยุคสมัยต่างๆ
2. ศ 2.2 ม.4-6/2 วิเคราะห์สถานะทางสังคมของนักดนตรีในวัฒนธรรมต่างๆ
3. ศ 2.2 ม.4-6/3 เปรียบเทียบลักษณะเด่นของดนตรีในวัฒนธรรมต่างๆ

**คำอธิบายสาระการเรียนรู้**

ศึกษา และเปรียบเทียบรูปแบบของบทเพลงและวงดนตรีแต่ละประเภท สามารถจำแนกประเภทและรูปแบบของวงดนตรีทั้งไทยและสากลได้ อธิบายเหตุผลและปัจจัยในการสร้างสรรค์ผลงานดนตรีในแต่ละวัฒนธรรม อ่าน เขียน โน้ตดนตรีไทยและสากลในจังหวะต่างๆ เครื่องหมายและสัญลักษณ์ทางดนตรี เครื่องหมายกำหนดอัตราจังหวะ เครื่องหมายกำหนดบันไดเสียง โน้ตเพลงไทยอัตราจังหวะ 2 ชั้น และ 3 ชั้น เทคนิคการถ่ายทอดอารมณ์เพลงด้วยการร้องบรรเลงเครื่องดนตรีเดี่ยวและรวมวง สามารถนำดนตรีไปประยุกต์ใช้ในงานอื่นๆ ได้ วิเคราะห์รูปแบบบทเพลงและวงดนตรีไทยและสากลแต่ละยุคสมัย วิเคราะห์สถานะทางสังคมของนักดนตรีในวัฒนธรรมต่างๆ ประวัติสังคีตกวี เปรียบเทียบลักษณะเด่นของดนตรีในแต่ละวัฒนธรรม เครื่องดนตรี วงดนตรี ภาษา เนื้อร้อง สำเนียง องค์ประกอบของบทเพลง

โดยใช้ทักษะกระบวนการเรียนรู้แบบค้นพบ (Discovery Learning) ได้แก่ สร้างสถานการณ์หรือปัญหา ผู้เรียนวางแผนแก้ปัญหา รวบรวมข้อมูล วิเคราะห์ข้อมูล และสรุปผลการแก้ปัญหาด้วยตนเอง ทักษะกระบวนการเรียนรู้แบบการสอนแบบวัฏจักรแห่งการเรียนรู้ (4MAT) ได้แก่ บูรณาการประสบการณ์ให้เป็นส่วนหนึ่งของผู้เรียน (Why) พัฒนาความคิดรวบยอดของผู้เรียน (What) พัฒนาแนวคิดและสรุปองค์ความรู้ด้วยตนเอง (How) เชื่อมโยงการเรียนรู้จนเป็นความรู้จริง (If) ทักษะกระบวนการ Davies’ Instructional Model ได้แก่ สาธิตทักษะ สาธิตและให้นักเรียนปฏิบัติทักษะย่อย ให้ผู้เรียนปฏิบัติทักษะย่อย เทคนิควิธีการ ให้ผู้เรียนเชื่อมโยงทักษะย่อย ทักษะกระบวนการ Cippa Model ได้แก่ ทบทวนความรู้เดิม แสวงหาความรู้ใหม่ ศึกษาทำความเข้าใจความรู้ใหม่ แลกเปลี่ยนความรู้ความเข้าใจกับกลุ่ม สรุปและจัดระเบียบความรู้ แสดงผลงาน ประยุกต์ใช้ความรู้ ทักษะกระบวนการเรียนรู้ Cooperative Learning ได้แก่ เตรียมการสอน ทำกิจกรรมกลุ่ม ตรวจสอบผลงานและทดสอบ สรุปบทเรียนและประเมินผลการทำงานกลุ่ม **เพื่อ**ให้เกิดความรู้ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี **พร้อมทั้ง** รักความเป็นไทย ใฝ่เรียนรู้ รักชาติ ศาสน์ กษัตริย์ ซื่อสัตย์สุจริต มีจิตสาธารณะ มุ่งมั่นในการทำงาน มีวินัย อยู่อย่างพอเพียง และมีความเป็นสุภาพบุรุษอัสสัมชัญ